জানা গেছে, সরকারি দল আওয়ামী লীগ বিরোধী জোটগুলোর হুমকি-ধমকিকে প্রকাশ্যে তেমন পাত্তা না দিলেও আগামী দিনে পরিস্থিতি যে ঘোলাটে হতে পারে, তা তারা ঠিকই অনুমান করছে। এ কারণে মামলা ও গ্রেফতারের প্রাথমিক কৌশল প্রয়োগ করতে শুরু করেছে তারা। গত ১ সেপ্টেম্বর থেকে সারা দেশে মামলা ও গ্রেফতারের এক ধরনের হিড়িক চলছে। বিরোধী জোটের তৎপরতা দেখে শাসক দল সামনের দিনগুলোতে নতুন নতুন কৌশল নেবে বলে ধারণা করা হচ্ছে।